laion/Wikipedia-Exotic huggingface dataset:
האנה ספיריט

האנה לואיז ספיריט (באנגלית: Hannah Spearritt; נולדה ב-1 באפריל 1981) היא שחקנית וזמרת אנגלייה. היא ידועה בעיקר עקב פעילותה בלהקה S Club 7 בין 1999 ל-2003 וכן ממשחקה בסדרה בראשית. ספיריט נולדה באפריל 1981 בגרייט יארמות' שבנורפוק, אנגליה כבת הצעירה מתוך שלושה ילדים. אחיה הוא הכדורגלן אדי ספיריט. בגיל 3 הופיעה בקטלוגים של חברת Mothercare. היא החלה לשחק ב-1994 בתיאטרון הנוער המוזיקלי הלאומי של לונדון ובתיאטראות וסט אנד, שם שיחקה במספר מחזות. ב-1999 הצטרפה ללהקה המוזיקלית S Club 7 והחלה להופיע בטלוויזיה במספר סדרות כמו Miami 7, היי סקול מיוזיקל ועוד וכן השתתפה במספר אלבומים של הלהקה. היא עזבה את הלהקה בשנת 2003. ב-2003 השתתפה בסרטה הראשון, הקומדיה Agent Cody Banks 2: Destination London בתפקיד ראשי וכן בסרט המוזיקלי Seeing Double. בשנה שאחריה השתתפה בסרט האימה "היורש של צ'אקי" בתור ג'והאן. ב-2005 הופיעה בסדרה Blessed, של ה-BBC. בשנת 2007 הופיעה בסדרה הבריטית Agatha Christie's Marple בתור טיילי רייס. כמו כן החלה להופיע בסדרת המדע הבדיוני של ה-BBC, בראשית, בתור אבי מייטלר. היא שיחקה בכל עונות הסדרה בין השנים 2007–2011. ב-2016 שיחקה בסדרה הבריטית Casualty בתור מרצדס קריסטי. החל מ-2017 משחקת בסדרה איסטאנדרס בתור קנדיס טיילור. ב-1994 יצאה עם השחקן פול קאטרמול איתו עבדה יחד בתיאטרון הנוער המוזיקלי הלאומי ובהמשך גם בלהקת המוזיקה S Club 7 ונפרדו ב-2003. ב-2008 התארסה עם השחקן אנדרו לי פוטס, עמו שיחקה בסדרה בראשית. הזוג נפרד בשנת 2013. ב-20 בדצמבר 2018 נולדה לה בת. מדיה וקבצים בנושא האנה ספיריט בוויקישיתוף האנה ספיריט, במסד הנתונים הקולנועיים IMDb (באנגלית) האנה ספיריט, באתר AllMovie (באנגלית) האנה ספיריט, במסד הנתונים הקולנועיים KinoPoisk (ברוסית) האנה ספיריט, באתר Last.fm (באנגלית) האנה ספיריט, באתר MusicBrainz (באנגלית) האנה ספיריט, באתר Yandex.Music (ברוסית) האנה ספיריט, באתר Discogs (באנגלית) HANNAHSPEARRITT.Net | The Largest Hannah Spearritt Source | Daily Hannah Spearritt News, Photos & Media! (באנגלית)
התירו סופן משום תחילתן

התירו סופן משום תחילתן הוא כלל הלכתי לפי חכמים התירו לבצע פעולה מסוימת כדי שעל ידי כך תתבצע פעולה מוקדמת. הלוגיקה של התקנה היא שאם תהיה פעולה אסורה בסיום התהליך יימנעו מלהתחיל אותו. המקור העיקרי לעניין זה הוא דברי עולא: ”אמר עולא שלשה דברים התירו סופן משום תחלתן, ואלו הן: עור לפני הדורסן, ותריסי חנויות, וחזרת רטיה במקדש.” על כך הוסיף רחבא היתר נוסף: ”ורחבא אמר רבי יהודה: אף הפותח חביתו ומתחיל בעיסתו על גב הרגל, ואליבא דרבי יהודה דאמר יגמור.” ארבעת המקרים שבדבריהם הם: עור לפני הדורסן - נתינת עור שהופשט ביום טוב לפני אנשים שידרסו אותו. אין חוששים לאיסור טלטול העור משום מוקצה, וזאת כדי שלא יימנעו מלשחוט בהמה ביום טוב אם יהיה העור אסור בטלטול, ועל ידי כך ימנעו משמחת יום טוב. תריסי חנויות - התירו חכמים לסגור את תריסי החנויות ביום טוב, אף על פי שבתריסים דומים יש איסור משום שדומה למלאכת בונה חזרת רטיה במקדש - כהן שלובש בגדי כהונה ומסיר תחבושת שהייתה על בשרו כדי שלא תהווה חציצה, התירו לו להחזירה בשבת וביום טוב למרות שבדרך כלל יש בכך איסור, וזאת כדי שלא יימנע מלהסירה ומללבוש את בגדי הכהונה. הפותח חביתו ברגל - כיוון שבשלושת הרגלים התירו חכמים את נגיעתם של עמי הארץ במאכלים ולא חששו לטומאתם, מותרים (לדעת רבי יהודה) מאכלים שנפתחו בחג גם לאחר המועד, כדי שלא יימנעו מלפתוח חביות יין ברגל. דיון מפורסם הוא חזרת אנשי צוות רפואי שנסע בהיתר להצלת חולה. אחרונים רבים התירו את חזרת אנשי הצוות אם המדובר הוא על איסור מדרבנן כמו אמירה לנכרי. הרב יוסף כרמל, "התירו סופן משום תחילתן", באתר ישיבה בתלמוד בבלי, מסכת ביצה, דף י"א, עמוד ב'. על פי רש"י. לדעת התוספות בביצה החשש הוא שמא יתקע ויעבור על מלאכת מכה בפטיש. ראו הר צבי אורח חיים חלק ב סימן י, ובאגרות משה אורח חיים חלק ד סימן פ ועוד.
לואי דמפיר

לואי דמפיר (באנגלית: Louie Dampier; נולד ב-20 בנובמבר 1944) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1967–1979. בעונת 1974/1975 זכה באליפות ליגת ה-ABA כשחקן קנטקי קולונלס, ולאורך קריירת המשחק ב-ABA וב-NBA העמיד ממוצעים כוללים של 15.9 נקודות, 2.6 ריבאונדים ו-4.9 אסיסטים למשחק. מחזיק בשיאי ליגת ה-ABA בנקודות, אסיסטים, סלי שדה ושלשות בקריירה. בשנת 1997 נבחר לאחד מ-35 חברי "קבוצת כל הזמנים של ה-ABA", ובשנת 2015 הוצג בהיכל התהילה של הכדורסל. דמפיר נולד וגדל בעיר אינדיאנפוליס שבאינדיאנה, ולמד באוניברסיטת קנטקי בין השנים 1964–1967. בשלוש עונותיו בקבוצת הכדורסל של האוניברסיטה שיתף פעולה בקו האחורי עם פט ריילי, וקלע 19.7 נקודות בממוצע למשחק. בעונת 1965/1966 הוביל את קנטקי לגמר טורניר אליפות המכללות, אך קבוצתו הפסידה לאוניברסיטת טקסס וסטרן במשחק הגמר. אותו משחק זכור בעיקר בהקשר גזעי, שכן קבוצת טקסס וסטרן הייתה הראשונה בתולדות גמר המכללות בה כל שחקני החמישייה היו אפרו-אמריקאים, בעוד קבוצת קנטקי כללה שחקנים לבנים בלבד. בסיום אותה עונה, בה קלע 21.1 נקודות בממוצע למשחק, נבחר דמפיר לחמישייה השנייה של העונה בליגת המכללות. בשנת 1967 נבחר דמפיר הן בדראפט ה-NBA על ידי סינסינטי רויאלס (בחירה מספר 38), והן בדראפט ליגת ה-ABA על ידי קנטקי קולונלס, בה בחר לשחק. בעונתו הראשונה עם הקולונלס קלע 20.7 נקודות בממוצע למשחק, ובשתי העונות העוקבות שיפר את תפוקתו ל-24.8 ול-26.0 נקודות למשחק, בהתאמה. בעונת 1970/1971 הצטרף לקבוצה הפאוור פורוורד דן איסל, ומאז ועד התפרקות הקבוצה בשנת 1976 לקח דמפיר תפקיד משני וקלע כ-16.5 נקודות למשחק. בעונת 1974/1975 הוביל את הקבוצה לזכייה באליפות ה-ABA, לצד איסל וארטיס גילמור. ב-7 מתוך 9 עונותיו בקנטקי השתתף במשחק האולסטאר של ה-ABA, וב-4 מתוכן נבחר לחמישייה השנייה של העונה. דמפיר הוא אחד משישה שחקנים בלבד שהשתתפו בכל 9 העונות של ליגת ה-ABA. כמו כן הוא מחזיק בשיאי ה-ABA עבור: מספר משחקים (728), דקות משחק (27,770), נקודות (13,726), אסיסטים (4,044), סלי שדה (5,290) ושלשות (794). בשנת 1997 נבחר לאחד מ-35 חברי "קבוצת כל הזמנים של ה-ABA", כאחד משבעת השחקנים היחידים שנבחרו אליה פה אחד. בקיץ 1976 התפרק מועדון קנטקי קולונלס, ובעת מיזוג ה-ABA אל ה-NBA נערך דראפט על שחקני הקולונלס וספיריטס אוף סנט לואיס על ידי קבוצות ה-NBA. דמפיר נלקח על ידי סן אנטוניו ספרס בבחירה העשירית (מתוך 12 שנבחרו), וב-3 עונותיו בקבוצה קלע כ-6.7 נקודות בממוצע למשחק כשחקן ספסל. בסיום עונת 1978/1979 פרש ממשחק, בגיל 34. מדיה וקבצים בנושא לואי דמפיר בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר היכל התהילה של הכדורסל פרופיל, באתר ליגת ה-NBA סטטיסטיקות הקריירה של דמפיר ב-ABA וב-NBA, באתר basketball-reference.com תוצאות ההצבעה לקבוצת כל הזמנים של ה-ABA, באתר Remember the ABA דף השחקן, באתר היכל התהילה סטטיסטיקות קריירת המכללות של דמפיר, באתר sports-reference.com A Game Changed History, but It’s Hardly Been Seen Since, באתר הניו יורק טיימס, 28 במרץ 2016 אוניברסיטת טקסס וסטרן, באתר היכל התהילה רשימת הנבחרים בדראפט ה-NBA‏ 1967, באתר basketball-reference.com
דורה גרשון

דורה גרשון (בגרמנית: Dora Gerson;‏ 23 במרץ 1899 – 14 בפברואר 1943) זמרת קברט ושחקנית ראינוע יהודייה-גרמנייה. נספתה בשואה במחנה אושוויץ. נולדה בברלין כ"דורותיאה גרשון" למשפחה יהודית שהיגרה מפולין. היא החלה בקריירה כזמרת ושחקנית בלהקת תיאטרון נודדת. בשנת 1922 פגשה בבעלה הראשון פייט הרלן, שהיה אף הוא שחקן. גרשון התגרשה מהרלן בשנת 1924. לימים יביים הרלן את הסרט האנטישמי "היהודי זיס", אשר שימש כחלק ממתקפת התעמולה הנאצית שהכשירה את הלבבות לרצח העם היהודי בשואה. בשנת 1920 הופיעה גרשון בסרט האילם הפופולרי "בחורבות גן העדן" שהיה עיבוד לספרו של קרל מאי, ולאחר מכן בסרט נוסף על פי סיפור של מאי, "קרוואן המוות". שני הסרטים זכו לפופולריות רבה, ולצידה של גרשון שיחק השחקן ההונגרי הנודע בלה לוגוסי אשר היגר לאחר הצלחת הסרטים להוליווד וזכה שם להצלחה בסרטי אימה, בדמותו של הערפד דרקולה. כיום אבדו סרטים אלו. גרשון המשיכה בקריירה כזמרת קברט פופולרית במהלך שנות ה-20, והמשיכה להופיע בסרטים. בשנת 1933 עלתה המפלגה הנאצית לשלטון בגרמניה. גרשון חשה בסכנה. הקריירה שלה במשחק ובשירה נפסקה, ונאסר עליה להמשיך ולהופיע. גרשון הקליטה עבור חברת תקליטים יהודית קטנה בשפת היידיש, ושיריה היו ללהיטים בקרב יהודי אירופה. בשנת 1936 הצליחה גרשון להימלט עם קרוביה להולנד . בשנת 1940, הולנד נכבשה על ידי הנאצים. בשנת 1942 נלכדה גרשון כשניסתה להימלט לשווייץ. גרשון ומשפחתה נשלחו למחנה המעבר וסטרבורק, ומשם לאושוויץ, שם גרשון, בעלה מקס סלויזר (נולד ב-24 ביוני 1906) ושני ילדיהם, מרים סלויזר (נולדה ב-19 בנובמבר 1937) והבל יהודה. סלויזר (נולד ב-21 במאי 1940), נפטר באושוויץ ב-14 בפברואר 1943 . מדיה וקבצים בנושא דורה גרשון בוויקישיתוף דורה גרשון, במסד הנתונים הקולנועיים IMDb (באנגלית) דורה גרשון, במסד הנתונים הקולנועיים KinoPoisk (ברוסית) דורה גרשון, באתר AllMusic (באנגלית) דורה גרשון, באתר Discogs (באנגלית)
דייהטסו דלתא

דייהטסו דלתא (באנגלית: Daihatsu Delta) הם מגוון דגמים הכוללים: משאיות קלות ובינוניות (2-3.5 טון), טנדרים, ומסחריות מתוצרת יצרנית הרכב היפנית דייהטסו אשר יוצרו בין השנים 1970–2003 והתבססו על דגמי "Toyota Dyna" (אנ'). בין השנים 1971-1981 יוצרו טנדרים בשם: "Delta 750" אשר התבססו על דגם "Toyota LiteAce" (אנ'). בין השנים 1976-1992 ו-1996-2001 יוצרו מסחריות בשם: "Delta Wide" אשר התבססו על דגם "Toyota LiteAce" (אנ'). דור ראשון - יוצר בין השנים 1970–1977. דור שני - יוצר בין השנים 1977 - 1984. דור שלישי - יוצר בין השנים 1984 - 1995. דור רביעי - יוצר בין השנים 1995 - 1999. דור חמישי - יוצר בין השנים 1999 - 2003. סדרה ראשונה (D10 series) יוצרה בין השנים 1971-1979. סדרה שנייה (D20 series) יוצרה בין השנים 1979 - 1981. סדרה ראשונה (B10 series) - יוצרה בין השנים 1976–1982. סדרה שנייה (B20 series) - יוצרה בין השנים 1982–1992. סדרה שלישית (R40/R50 series) - יוצרה בין השנים 1996–2001. "דייהטסו דלתא", שנת 1971 - דור ראשון "דייהטסו דלתא", שנת 1981 - דור שני "דייהטסו דלתא", שנת 1999 - דור שלישי "דייהטסו דלתא" - דור חמישי "דייהטסו דלתא" - מסחרית "דייהטסו דלתא" - מסחרית "דייהטסו דלתא" - מסחרית "דייהטסו דלתא" - מסחרית דייהטסו מדיה וקבצים בנושא דייהטסו דלתא בוויקישיתוף דייהטסו דלתא, סרטון באתר יוטיוב דייהטסו תחזור לשדה המכוניות trove.nla.gov.au/newspaper/article "דייהטסו דלתא" - טנדרים beforward.jp/stocklist/make "דייהטסו דלתא" מסחריות goo-net-exchange.com/catalog/DAIHATSU__DELTA
הספר הירוק (פירושונים)

האם התכוונתם ל... הספר הירוק – הוא ספר שפרסם שליט לוב, מועמר קדאפי ב-1975. הספר הירוק (סרט) – דרמה קומית אמריקאית. מדריך גרין לנהג השחור – ידוע בכינוי הספר הירוק, מדריך לנהג השחור בשנות השלושים-שישים בארצות הברית
התלתן הארקטי

התִּלְתָּן הארקטי (ברוסית: Арктический трилистник) הוא שמו של בסיס צבאי של הפדרציה הרוסית על ארץ אלכסנדר שבארכיפלג ארץ פרנץ יוזף, ליד בסיס משמר הגבול הרוסי "נאגורסקויה". המטרה העיקרית של הבסיס היא לספק הגנה אווירית לשטחי חוג הקוטב הצפוני שבשליטת רוסיה. הבסיס כולל את המבנה הצפוני ביותר בעולם - שכולל קומפלקס מינהלי ומגורים. הבסיס הוא המתקן הצבאי השני שנבנה בקוטב הצפוני לצורך פריסת יחידות ההגנה האווירית של הצי הצפוני של רוסיה. הראשון היה הבסיס הצבאי הקליבר הצפוני על האי קוטלני שבארכיפלג של איי נובוסיבירסק. מרכז קומפלקס המגורים. אפריל 2016 מבנה קומפלקס המינהלה והמגורים בבסיס האטריום בית התפילה מדיה וקבצים בנושא התלתן הארקטי בוויקישיתוף עם דובים, במינוס 50: חיילים רוסים מול הקוטב, באתר ynet, 4 באפריל 2019 סוכנויות הידיעות, "תחנת החלל" של רוסיה בקוטב, באתר ynet, 27 במאי 2021 סיור וירטואלי של הבסיס הצבאי "התלתן הארקטי" באתר האינטרנט של משרד ההגנה הרוסי "«Арктический трилистник» Северного флота распускается на Земле Александры". Телерадиокомпания «Звезда». "Министр обороны проверил ход строительства объектов военной инфраструктуры в самой северной точке России". Министерство Обороны России. "Командующий проверяет ход строительства военного городка «Северный клевер»". Североморские вести.
איזו מדינה

איזו מדינה הוא שיר מסוגת המוזיקה הים־תיכונית שכתבו והלחינו יוני רועה ואלי לוזון וביצע אלי לוזון. השיר התפרסם בשנת 1986. מחברי השיר, אלי לוזון ויוני רועה, היו באותה תקופה שני יוצרים צעירים ולא מוכרים, והשיר תרם רבות לפרסומם. הוא נכתב בשנת 1984, תקופה של מצב כלכלי קשה בישראל על רקע משבר מניות הבנקים. עם פרסומו בשנת 1986 זכה השיר להשמעות רבות בתחנות הרדיו. הוא נכלל בתקליטו הראשון של אלי לוזון, שנקרא באותו השם. מאוחר יותר הופיע באוסף "הנשמה – מבחר להיטים". בשנת 1989 יצא שיר בטורקית בעל אותה מנגינה. השיר הוא שיר מחאה העוסק בבעיות חברתיות במדינת ישראל. בבית הראשון של השיר נמתחת ביקורת על הממשלה. בהמשך מובעת תלונה על יוקר המחיה, הבא לידי ביטוי באינפלציית שיא, ועל האבטלה במדינה. הדובר מתלונן על תפקודם של חברי הכנסת ושל שרי הממשלה ועל דבקותם בכיסא. לבסוף הדובר מסכם שלמרות כל הביקורת על המדינה, זוהי מדינתנו. "איזו מדינה" באתר בית לזמר העברי מילות השיר "איזו מדינה" באתר שירונט דויד פרץ, איזו מדינה, באתר תרבות il יוני רועה, למי קראת אנקדוטה? יוני רועה עונה לחן אלמליח, באתר Time Out תל אביב, 24 בינואר 2018 דודו כהן, גשם של השמעות, באתר בית אבי חי, 14 ביולי 2013 הנשמה (מבחר להיטים) (הקלטת שמע), באוסף המוזיקה הישראלית Başım Dönüyor, נבדק ב-2023-11-10 ערך זה הוא קצרמר בנושא תרבות ובנושא ישראל. אתם מוזמנים לתרום לוויקיפדיה ולהרחיב אותו.
ניאל מאטר

ניאל מאטר (באנגלית: Niall Matter; נולד ב-20 באוקטובר 1980) הוא שחקן קולנוע וטלוויזיה קנדי-אמריקאי. הוא מוכר בזכות תפקידו בתור שיין דונובן בסדרת המדע-בדיוני "אאוריקה" ובשל תפקידו בתור אוון קרוס בסדרה "בראשית: עולם חדש". מאטר נולד ב-20 באוקטובר 1980 באדמונטון, אלברטה שבקנדה, שם גדל בחוות בחלב של הוריו. בגיל 13 בהמלצת ממורה בבית ספרו הוא נרשם ללימודי דרמה והחל להופיע בהצגות ואף זכה בפרס דרמה לאליפות המחוז ב-1999. עם זאת הוא נקלע לצרות בגיל 17 ונשלח על ידי הוריו לעבוד אצל סבו באסדות הנפט בצפון אלברטה; הוא הודה שניסיון זה הוא שעזר לו להתמקד בלימודיו ולעבור את הבחינות בתיכון. לצד לימודים בבית הספר לקולנוע של ונקובר (אנ') הוא המשיך לעבוד בנפט עם סביו ואחיו טרבור עד גיל 25, אז נקלע לתאונה קשה, שם הוא כמעט נמחץ בתוך תא הנהג של אסדת קידוח במשקל 17 טון; הוא נאלץ לנוח 6 חודשים לאחר מכן. הוא החל לעסוק במשחק בשנת 2007, אז הופיע בסדרת הנוער הקנדית "The Best Years" בתפקיד הראשי של טרנט המילטון. בהמשך אותה שנה לוהק לתפקיד החוזר של זיין דונובן בעונתה השנייה של סדרת המדע-בדיוני האמריקאית "אאוריקה"; בשלושת העונות הבאות קיבל מאטר קרדיט של שחקן ראשי. בשנת 2009 שיחק בסרטו של זאק סניידר "השומרים". באותה שנה גילם את ריק פקסטון בסדרה "מלרוז פלייס". בשנת 2011 גילם את גרג בעונתה הרביעית של סדרת הנוער "90210". בשנת 2012 כיכב בסדרה "בראשית: עולם חדש", בה שיחק את אוון קרוס. בעבר יצא עם השחקנית סרינדה סוואן. ביולי 2016 התחתן עם חברתו שרה בראדלי בטקס פרטי בהוואי. לזוג ישנם שני ילדים שנולדו ב-2016 וב-2018. מאטר ידוע כאוהד של קבוצת ההוקי אדמונטון אוילרס. מדיה וקבצים בנושא ניאל מאטר בוויקישיתוף ניאל מאטר, ברשת החברתית אקס (טוויטר) ניאל מאטר, במסד הנתונים הקולנועיים IMDb (באנגלית) ניאל מאטר, באתר AllMovie (באנגלית) ניאל מאטר, במסד הנתונים הקולנועיים KinoPoisk (ברוסית)
לואיס פרריה

לואיס פרריה הידוע גם כג'סטין לוויס (באנגלית: Louis Ferreira; נולד ב-20 בפברואר 1967) הוא שחקן קולנוע פורטוגזי-קנדי המשחק בעיקר בדרמות וסדרות פשע, במעל 100 סדרות. פרריה נולד ב-20 בפברואר 1967 באי טרסיירה שבאיים האזוריים, פורטוגל. בילדותו עברה משפחתו לצפון יורק שבאונטריו בקנדה. הוא החל לשחק ב-1986 והופיע במגוון סדרות, בין השאר ידוע ממשחקו בסדרה Hidden Hills כדאג בארבר, הדרמה Durham County - עליה זכה בפרס ג'מיני ב-2008, נעדרים בתור ג'ון פולוק ו-Bad Blood בתור דומיניק קוסולטו. כמו כן שיחק במגוון תפקידים קטנים בסדרות רבות. בשנת 1995 שיחק בסרט האימה הקנדי Blood and Donuts בתור אירל. בשנת 1998 גילם את התפקיד הראשי של בובי מק'אליסטר בסדרת הדרמה "השילוש הקדוש" ברשת NBC, אך בוטלה לאחר עונה אחת בשל ממוצע רייטינג נמוך. ב-2004 שיחק בדרמה "שחר המתים" של זאק סניידר כלואיס קלארק, ובסרט "צ'סטאנט: גיבור סנטרל פארק" לצד אביגייל ברסלין. בשנת 2007 שיחק במותחן על הכוונת של אנטואן פוקווה בתור הסוכן הווארד פרנל. אותה שנה גם שיחק בסרט האימה המסור 4 בתור ארט בלאנק. לאחר שנתיים השתתף בסרט הדרמה הביוגרפית זכרונות מאחוזת הגנים האפורים. בשנת 2012 שיחק ב-4 פרקים בסדרת הנוער הקנדית "מתחמי אל איי", אשר שודרה ברחבי ארצות הברית ברשת The CW. בשנת 2013 את לגלם את דמותו של הבלש אוסקר וגה בסדרת הטלוויזיה הקנדית "מניע" למשך 4 עונות בתפקיד הראשי. בשנת 2016 גילם את דמותו של אריק האל בסדרת המדע הבדיוני "הנוסעים בזמן", דמות אשר שבה כדמות אורחת בעונות שאחריה. בשנת 2017 החל לשחק בסדרת המשטרה "ימ"מ" בCBS. ב-2018 התארח בסדרות "החץ" ו"תיקים באפלה", והצטרף לעונה השנייה של סדרת הפשע הקנדית "ריזוטו", בתור דומיניק קוסולטו. בשנת 2024 שיחק בסדרת הדרמה ההיסטורית "שוגון" ברשת FX, המבוססת על רומן באותו שם מאת ג'יימס קלאוול. סרטים נוספים עליהם זכה לשבחים הם: The Marsh‏, Boozecan ו-The Big Slice וכן הסרט מ-2005, Trump Unauthorized בו פרריה משחק את נשיא ארצות הברית לעתיד דונלד טראמפ. מדיה וקבצים בנושא לואיס פרריה בוויקישיתוף לואיס פרריה, במסד הנתונים הקולנועיים IMDb (באנגלית) לואיס פרריה, באתר AllMovie (באנגלית) לואיס פרריה, במסד הנתונים הקולנועיים KinoPoisk (ברוסית)
רודולפו וולק

רודולפו וולק (באיטלקית: Rodolfo Volk;‏ 14 בינואר 1906 – 2 באוקטובר 1983) היה כדורגלן איטלקי ששיחק בעמדת החלוץ. הוא הכובש הרביעי בהיסטוריה של רומא עם מאזן של 106 שערים ב-161 הופעות. וולק נולד בפיומה בשנת 1906 והחל לשחק כדורגל עבור מועדון הכדורגל פיומנה, המועדון של העיר שלו; הוא נודע כחלוץ רב עוצמה. הוא שיחק במשחק לא רשמי במדי פיורנטינה תחת שם המשפחה המזויף בולטני, זאת מכיוון שהוא שירת בצבא, ולא הורשה לעשות שום פעילות אחרת מלבד זאת. בשנת 1928 הוא חתם במועדון הכדורגל רומא והפך להיות אחד מהשחקנים החשובים ביותר בשנות ה-20 וה-30 של המאה ה-20. הוא הפך לכובש הרשמי הראשון באצטדיון קאמפו טסטאצ'יו, ששימש כאצטדיון הראשון בתולדות הקבוצה. הוא שיחק למעלה מ-150 משחקים וכבש למעלה מ-100 שערים עבור הג'יאלארוסי. הוא כבש את השער הראשון אי פעם בדרבי של רומא, בניצחון 1-0 על היריבה העירונית לאציו בשנת 1929. בעונת 1930/31, הוא היה מלך השערים של הסרייה א', כשכבש 29 שערים ב-33 משחקים, מה שעזר לרומא לסיים כסגנית אלופת הליגה. הוא עזב את רומא בשנת 1933, עקב בעיות אישיות עם השחקנים אנריקה גואיטה ואלביו בנצ'רו, ולאחר מכן הוחתם על ידי פיזה. לאחר שפרש מכדורגל, הוא עבד בתור איש תחזוקה ברומא, ומת בעוני בשנת 1983 בעיר נמי. פיומנה סרייה C‏ (1): 1940/41 מלך השערים של הסרייה א': 1930/31 (29 שערים) מדיה וקבצים בנושא רודולפו וולק בוויקישיתוף רודולפו וולק, באתר Transfermarkt רודולפו וולק, באתר BDFutbol רודולפו וולק, באתר WorldFootball.net רודולפו וולק, באתר FootballDatabase.eu
Flashdance... What a Feeling

Flashdance... What a Feeling (בעברית: פלאשדאנס... איזו תחושה) הוא סינגל שהוקלט על ידי הזמרת-יוצרת האמריקאית איירין קארה, מתוך אלבומה השני, What a Feelin'. השיר יצא לאור באפריל 1984, כסינגל הראשון מתוך האלבום. השיר הוא שיר הנושא של הסרט המצליח "פלאשדאנס", שיצא באותה התקופה. השיר זכה בפרסים רבים, ביניהם; פרס גלובוס הזהב בקטגוריית "השיר המקורי הטוב ביותר", פרס אוסקר בקטגוריית "השיר המקורי הטוב ביותר", ושני פרסי גראמי בקטגוריית "הפסקול הטוב ביותר למדיה ויזואלית" ו"ביצוע הפופ הווקאלי הטוב ביותר - אישה". כמו כן, השיר הוא השיר הנמכר ביותר בשנת 1983, והשיר ה-18 הנמכר בהיסטוריה. השיר הגיע למקום הראשון במצעד הבילבורד הוט 100, הראשון במצעד שבקנדה, והראשון במצעד המוזיקה האוסטרלי. השיר נכתב על ידי איירין קארה וקית' פורסי והופק על ידי ג'ורג'ו מורודר. השיר הוא שיר בסגנון הפופ, המאפיין את שירי פסקול הסרט "פלאשדאנס". במקור, השיר יועד לדונה סאמר שוויתרה עליו והחליטה שלא להקליטו. השיר נחשב לאחד מהשירים הנמכרים ביותר בכל הזמנים בצרפת. בנוסף לכך, זכה השיר למעמד הזהב בארצות הברית, על סך מכירות של 500,000 עותקים. הווידאו קליפ הנלווה שצולם עבור השיר הועלה ליוטיוב ב-3 בפברואר 2010. הקליפ מכיל בתוכו קטעים מתוך הסרט "פלאשדאנס". בין היתר, ניתן לראות את איירין קארה רוקדת על כיסא, תוך שמים נשפכים עליה מהתקרה. נכון לפברואר 2019, מונה הצפיות של הקליפ עומד על כ-44 מיליון צפיות. מידע על היצירה "Flashdance... What a Feeling" באתר מיוזיק בריינז מידע על הקומפוזיציה "Flashdance... What a Feeling" באתר AllMusic גרסאות נוספות ל"Flashdance... What a Feeling" באתר SecondHandSongs Irene Cara - What A Feelin', Discogs (באנגלית) Flashdance (1983) - Financial Information, The Numbers Golden Globes, www.goldenglobes.com (באנגלית) The 56th Academy Awards | 1984|אתר=Oscars.org | Academy of Motion Picture Arts and Sciences (באנגלית) GRAMMY.com, GRAMMY.com (באנגלית) GLOBAL CHART, www.mediatraffic.de Global Chart - All Time Chart, www.mediatraffic.de Irene Cara Chart History, Billboard Library and Archives Canada, Image : RPM Weekly, www.bac-lac.gc.ca, ‏2013-07-17 Barry's Hits of All Decades Pop rock n roll Music Chart Hits, hitsofalldecades.com Irene Cara – Flashdance... What a Feeling, Genius (באנגלית) Various - Flashdance (Original Soundtrack From The Motion Picture), Discogs (באנגלית) Irene Cara: Flashdance … What a Feeling, Abagond, ‏2018-09-16 (באנגלית) Gold/Platinum, Music Canada (באנגלית) (ארכיון) UnidiscMusic (2010-02-03), Irene Cara - Flashdance What A Feeling (Official Music Video), נבדק ב-2019-02-25 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Gold & Platinum, RIAA (באנגלית)
עורק יותרת הכליה האמצעי

עוֹרֵק יוֹתֶרֶת הַכִּלְיָה הָאֶמְצָעִי (TA: arteria suprarenalis media), אשר נקרא בעבר עוֹרֵק יוֹתֶרֶת הַכִּלְיָה (arteria suprarenalis), הוא עורק בבטן היוצא מאבי העורקים ומספק את בלוטת יותרת הכליה. העורק יוצא בגובה עורק מתלה המעי העליון, עובר הצדה ומעלה, מעבר לשוקי הסרעפת, לכיוון בלוטת יותרת הכליה, שם הוא משיק עם עורקי יותרת הכליה העליונים ועורק יותרת הכליה התחתון שמקורו בעורק הכליה. ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
שלושת הצבעים

האם התכוונתם ל... טרילוגיית שלושת הצבעים (אנ') שלושת הצבעים: כחול – סרט צרפתי משנת 1993 שלושת הצבעים: לבן – סרט צרפתי משנת 1994 שלושת הצבעים: אדום – סרט צרפתי משנת 1994 דגל שלושת הצבעים – דגל שמורכב משלושה צבעים, בדרך כלל בגודל זהה (במאונך או במאוזן). שלוש צבע
סעודה אצל המלכה

סעודה אצל המלכה הוא ספר קומיקס ישראלי לילדים מאת רותו מודן, אשר יצא בשנת 2010. הסיפור נפתח בארוחה משפחתית, בה הילדה נינה מפגינה נימוסי שולחן בעייתיים. אביה שואל אותה: "מה תעשי אם מלכת אנגליה תזמין אותך לסעודה בארמון בקינגהאם?" ולפתע נשמע צלצול בדלת, ובפתח עמד שליח מטעם המלכה, שהזמין את נינה לסעודה אצל המלכה. גם אצל המלכה נינה התקשתה לשמור על נימוסי שולחן ראויים, וזכתה למבטי תדהמה של הנוכחים, אך בסופו של דבר - הם אלה שאימצו את הרגליה, ולא להפך. הספר קיבל ביקורות טובות, ובין השאר, צוינו לטובה העובדות כי הספר אינו נוקט בגישה חינוכית פדגוגית. הספר גם קיבל ביקורת חיובית על כך שהוא אינו מתיילד ושהסופרת כתבה קומיקס אשר עונה על חוקי הז'אנר ופשוט מכוון לילדים אך גם מבוגרים יוכלו להנות ממנו. הספר עובד לתיאטרון בובות על ידי הילה פלשקס ובוים על ידי נעה בקר. יהודה אטלס, "סעודה אצל המלכה" מאת רותו מודן - מלווה מלכה, באתר הארץ, 10 בנובמבר 2010 Maya Makes a Mess, באתר "goodreads.com" "סעודה אצל המלכה": ספר כיפי שלא מנסה לחנך, באתר הארץ, 3 בנובמבר 2010 https://www.puppetcenter.co.il/seuda [1]
Please Me

Please Me הוא סינגל שהוקלט על ידי הזמרת-יוצרת האמריקאית קארדי בי, בשיתוף עם הזמר ברונו מארס. השיר יצא לאור ב-15 בפברואר 2019, כסינגל שלא מתוך אלבום, על ידי חברת התקליטים אטלנטיק רקורדס. השיר הגיע למקום ה-12 במצעד הסינגלים הבריטי. השיר נכתב על ידי קארדי בי, ברונו מארס, ג'יימס פאונטלרוי, ג'ונתן ייפ, ריי רומולוס, ג'רמי ריב וריי מקולו השני והופק על ידי מארס והסטריאוטיפים. השיר הוא שיתוף הפעולה השני של השניים, כאשר הקודם היה בשיר "Finesse (Remix)" שהפך ללהיט. בנוסף לכך, עלה השיר לרשת הזרמת המדיה ספוטיפיי. טרם יצא הווידאו קליפ הרשמי של השיר, העלתה קארדי בי לערוץ ה-Vevo שלה את האודיו של השיר. האודיו מציג בתוכו את עטיפת הסינגל בה מופיעים קארדי בי וברונו מארס. בסמוך לכך, הועלה ליוטיוב קליפ המילים של השיר. נכון לדצמבר 2019, מונה הצפיות של הקליפ עומד על למעלה מ-285 מיליון צפיות. מידע על היצירה "Please Me" באתר מיוזיק בריינז מידע על הסינגל "Please Me" באתר מיוזיק בריינז מידע על היצירה "Please Me" באתר Discogs מילות השיר "Please Me" באתר Genius סרטון השיר "Please Me" באתר יוטיוב מידע על השיר "Please Me" באתר iTunes מידע על השיר "Please Me" באתר ספוטיפיי מידע על השיר "Please Me" באתר טיידל קארדי בי, ברונו מארס, ג'יימס פאונטלרוי, ג'ונתן ייפ, ריי רומולוס, ג'רמי ריב, ריי מקולו השני Cardi B and Bruno Mars Share Sexy New Collab 'Please Me': Stream It Now, Billboard Official Singles Chart Top 100 | Official Charts Company, www.officialcharts.com (באנגלית) Cardi B & Bruno Mars – Please Me (באנגלית), נבדק ב-2019-02-25 Bruno Mars (2018-01-03), Bruno Mars - Finesse (Remix) [Feat. Cardi B] [Official Video], נבדק ב-2019-02-25 Please Me (באנגלית), נבדק ב-2019-02-25 Cardi B (2019-02-14), Cardi B & Bruno Mars - Please Me (Official Audio), נבדק ב-2019-02-25 ChillTracks (2019-02-14), Cardi B & Bruno Mars - Please Me (Lyrics), נבדק ב-2019-02-25 Cardi B (2019-02-14), Cardi B & Bruno Mars - Please Me (Official Audio), נבדק ב-2019-02-25 Gold & Platinum, RIAA (באנגלית) BRIT Awards, Power duo @iamcardib and @BrunoMars' collab 'Please Me' is officially Silver! pic.twitter.com/mEZVOHQ2a6, @BRITs, ‏2019T7:10 (באנגלית) Gold/Platinum, Music Canada (באנגלית) (ארכיון) Cardi B and Bruno Mars Share Sexy New Collab 'Please Me': Stream It Now, Billboard BBC - Radio 1Xtra - Playlist, web.archive.org, ‏2019-02-15 CARDI B "Please Me" | (Radio Date: 15/02/2019), radiodate.it (באנגלית) Top 40/M Future Releases | Mainstream Hit Songs Being Released and Th…, archive.fo, ‏2019-02-16